tomron87/hebrew-wikipedia-sentences-corpus huggingface dataset:
את הגרסה השנייה שיצאה לשיר צילמה אניטה בלוס אנג'לס, קליפורניה, בנובמבר 2016. הווידאו קליפ זכה לבכורה עולמית ב-9 בדצמבר באותה שנה.
נכון לספטמבר 2017, מונה הצפיות של הווידאו קליפ עולה על למעלה מ-230 מיליון צפיות, דבר אשר הופך אותו לווידאו קליפ הרביעי הנצפה ביותר של אניטה, ולשנים עשר הנצפה ביותר של מאלומה.
השיר לא זכה להצלחה רבה במצעדים, והצליח להיכנס למצעדי מדינות לטיניות בלבד.
Silhouette in Red Tour הוא סיבוב ההופעות השני של הזמרת הוולשית בוני טיילר.
סיבוב ההופעות היה לסיבוב ההופעות העולמי הראשון של טיילר, כאשר הוא התחיל ברגנסבורג שבגרמניה, ונגמר בקופנהגן שבדנמרק.
סיבוב ההופעות נתמך על גבי אלבום האולפן העשירי של טיילר Silhouette in Red, שעליו גם נקרא סיבוב ההופעות.
האנסה רקורדס הוציאה ספר מיוחד בן 24 עמודים, שבתוכו היה ניתן למצוא פרטים על סיבוב ההופעות, ותמונות של טיילר מתוך סיבוב ההופעות.
את הספר היה ניתן לרכוש במקומות ציבוריים, ובין היתר גם במופעים של סיבוב ההופעות.
בנוסף לכך, אלן דארבי היה גם המנהל המוזיקלי של סיבוב ההופעות.
בקריפטוגרפיה, Simon ו-Speck הן משפחות של צופן בלוקים קלי-משקל במבנה פייסטל בסגנון ARX, שפותחו ופורסמו ביוני 2013 על ידי הסוכנות לביטחון לאומי של ארצות הברית במטרה להכשירם כתקן הצפנה על ידי ארגוני התקינה הבינלאומיים.
היעד של הצפנים הללו הוא למלא את הצורך בצופן קל משקל, גמיש ונוח לניתוח, המציע תפוקה וביצועים מצוינים, בעיקר לאינטרנט של הדברים - חומרה מוגבלת משאבים וצריכת אנרגיה נמוכה מאוד.
Simon מכוון בעיקר לביצועים אופטימליים בחומרה ואילו Speck מכוון לביצועים אופטימליים בתוכנה.
צפנים סימטריים כמו AES שפותחו בעשור הקודם נועדו בעיקר למחשבים שולחניים ושרתים והם אינם מתאימים במיוחד לחומרה דלת משאבים כמו RFID או סנסורים אלחוטיים, כי הם פותחו בטרם המחשוב המפושט (Pervasive Computing) פרץ לתודעה.
כיום בעידן האינטרנט של הדברים התקנים רבים בעלי חומרה זעירה צריכים להתקשר ביניהם באופן אלחוטי.
וביטחון הוא מצרך חשוב במרביתם, רצוי שהאקר לא יצליח להשתלט מרחוק על משאבת אינסולין או על בלמים של רכב בזמן נסיעה.
תחום חדש יחסית הנקרא צופן בלוקים קל משקל אמור לתת מענה לבעיה זו.
קיים כיום היצע רחב וארגוני התקינה שוקדים על הכנסת צפנים כאלה לתקנים הבינלאומיים, עמם נמנים PRESENT, KATAN, KLEIN ו-Picolo.
הצפנים Simon ו-Speck אמורים להשתלב בין הצפנים קלי המשקל תוך שהם מפגינים ביטחון הכרחי כנדרש, גמישות וביצועים טובים ביותר ונפח הקטן ביותר האפשרי לעומת הצפנים המתחרים.
צופן בלוקים הוא פרימיטיב קריפטוגרפי ורסטילי ולו שימושים רבים כחלק מפרוטוקולים ומערכות הצפנה ולכן חשיבותו רבה.
היות שהתחום צעיר, לא קיימת הגדרה ברורה למושג "קל משקל".
באופן כללי מתייחסים לשני נושאים, מימוש מינימלי בחומרה במונחים של תואמי שערים לוגיים (GE) או מימוש בתוכנה בכמות זיכרון SRAM או הבזק מינימליים.
ניצול שטח קטן בחומרה פירושו פונקציית סבב פנימית פשוטה יותר גם אם המחיר הוא עלייה במספר הסבבים.
בחומרה זעירה מסוג זה שלעיתים פועלת ללא מקור אנרגיה עצמאי, אין חשיבות רבה לתפוקה אלא מושם דגש יותר על צריכת אנרגיה נמוכה.
למרות שלא הוגדר בתקן, המוסכמה היא תפוקה של 12 קילוביט לשנייה בתדר של 100KHz.
כדי שיהיה שמיש, צופן בלוקים קל משקל צריך להיות גמיש מספיק להתאמה למגוון פלטפורמות ולצורכי ביטחון שונים.
לדוגמה אם החומרה פחות מוגבלת רצוי שהצופן יוכל לנצל זאת לשיפור התפוקה על חשבון תוספת שערים.
לאור האמור, קיימים מספר היבטים שיש להתחשב בהם כמו: סריאליות, מקביליות ותאימות.
סריאליות משפיעה על היכולת למזער את שטח החומרה שהצופן מאכלס למשל אם הצופן עושה שימוש בתיבות החלפה קבועות קשה להתעלם מהשטח שהן תופסות לכן רצוי להימנע מכך.
מסיבה זו למבנה ARX יתרון כי הוא אינו עושה שימוש בתיבות החלפה כלל, האי-ליניאריות שלו מושגת משילוב פעולות אריתמטיות בשדות אלגבריים שונים (חיבור מודולרי ו-XOR).
מקביליות משפיעה על התפוקה של הצופן ותאימות מתייחסת ליכולת להתאים את האלגוריתם לשימוש ספציפי.
לדוגמה בלוק בגודל 64 סיביות ומפתח באורך 128 סיביות בדרך כלל טיפוסיים לתוכנה בעוד שבחומרה לפעמים מעדיפים משיקולי יעילות בלוק באורך 48 סיביות ומפתח באורך 96 סיביות (כאשר מודל הביטחון מאפשר זאת).
מסיבה זו Simon ו-Speck עוצבו באופן שיוכלו להשתלב במגוון תצורות .
צופן Simon הוא רשת פייסטל מאוזנת הפועלת על מילים באורך סיביות ולכן הבלוק באורך סיביות.
הצופן מקבל בלוק קריא באורך סיביות ומחזיר בלוק מוצפן באורך סיביות.
למען הנוחות הוא מסומן בקיצור SIMON2n כאשר .
אם אז צופן SIMON2n עם מפתח באורך מסומן בקיצור SIMON2n/mn.
לדוגמה SIMON64/128 מתייחס לגרסה הפועלת על מילים באורך 32 סיביות, בלוק באורך 64 סיביות ומפתח באורך 128 סיביות.
הצפנה ופענוח ב-SIMON2n עושה שימוש בשלוש פעולות בסיסיות בלבד בסגנון ARX הידוע בחוסנו וקיים בשימוש צפנים רבים ביניהם Salsa20 והם: XOR, AND והזזה מעגלית כאשר מציין את מספר הפוזיציות שיש להזיז (אם שלילי ההזזה היא לימין).
עבור מפתח (מחרוזת אקראית באורך סיביות) פונקציית הסבב תלויית המפתח מתבצעת בשני שלבים.
מיפוי פייסטל המוגדר על ידי
והפונקציה כאשר הוא מפתח הסבב.
הביטוי פירושו הזזה מעגלית של לשמאל סיביות והסימן & מייצג את האופרטור AND.
הפונקציה ההופכית של פונקציית הסבב הנחוצה לצורך הפענוח היא .
לעיתים קרובות משקולי יעילות מיישמים את הצפנים הללו בתצורה שבה יש צורך רק בפונקציית ההצפנה שהיא טובה גם להצפנה וגם לפענוח .
תהליך הכנת המפתח מקבל את המפתח שסופק על ידי המשתמש ומייצר ממנו סדרה של מילים: .
ההצפנה היא בעצם הרכבה של הפונקציות (מימין לשמאל).
כדי לחסוך במעגלים צופן Simon אינו כולל שלב הלבנה כלל וכן בניגוד ל-AES כל הסבבים זהים לחלוטין למעט המפתח.
צופן Simon סימטרי לחלוטין ביחס לפעולת ההזזה המעגלית.
בגלל מבנה פייסטל הסבב הראשון והסבב האחרון אינם מבצעים פעולה קריפטוגרפית כלשהי מלבד טעינת המפתח המתאים, כי הם למעשה מבטלים זה את זה (במבנה פייסטל מחצית מבלוק הקלט מוצפנת עם המחצית השנייה כאשר השנייה נותרת ללא שינוי, ראו תרשים).
תהליך הכנת המפתח של Simon כולל שימוש בסדרה של קבועי סבב באורך סיבית אחת.
תוספת זו הוכנסה כדי להרוס את הסימטריות של ההזזה המעגלית וכן כדי לסכל התקפת גלישה.
למעשה וריאציות של Simon מופרדות באופן קריפטוגרפי על ידי חמש סדרות שונות של קבועים: .
כל אחת מהן היא פונקציה של אחת משלוש הסדרות המחזוריות הקבועות עם מחזוריות באורך 31 סיביות שאותן מחשבים לפי מטריצות קבועות המובאות להלן.
את חמש הסדרות של הקבועים מחשבים כדלהלן: שתי הראשונות הן למעשה וכן .
שלוש הנותרות ו- הן בעלי מחזוריות באורך 62 סיביות ואותן מחשבים על ידי XOR של הסדרה המחזורית במחזוריות 2 (שהיא המחרוזת "01010101...") עם הסדרות ו- בהתאמה.
המטריצות להכנת ו- הן שלוש מטריצות קבועות מסדר מעל :
הסיבית ה- בכל רצף מחושבת על ידי אתחול אוגר זיזה ממושב באורך חמש סיביות בערכים 00001, ואז מפעילים את האוגר פעמים עם המטריצה המתאימה, וחילוץ הסיבית המשמעותית ביותר.
יהי שהוא מחרוזת של אחדים המסתיימת בשני אפסים ("").
אז עם מילות המפתח הסודי של המשתמש ומחרוזת הקבועים , מחשבים תת-מפתחות נוספים עבור כל הסבבים של הצופן:
שימו לב שהמילים עד משמשים ל- הסבבים הראשונים של הצופן, הם נטענים כמו שהם לאוגר הזיזה כאשר מצד ימין ו- מצד שמאל (הצד העליון או הכי משמעותי של הערך).
הטבלה הבאה כוללת את כל הקבועים תלויי הגרסה של Simon.
הקלט הוא בלוק הטקסט הגלוי כשהוא מחולק לשני חצאים והמפתח הסודי באורך מילים המסומנות ב- עד .
הסמל מייצג פעולת XOR, הסימן מייצג את אופרטור השלילה, הביטוי פירושו שהערך המצוי בכניסה מסובב בהזזה מעגלית לימין 3 סיביות.
שימו לב שהלולאה הראשונה היא הכנת המפתח והלולאה השנייה היא ההצפנה.
לצופן Speck יש עשר גרסאות שכולן עוצבו כדי להשיג ביצועים אופטימליים במיוחד בתוכנה.
בדומה לצופן הקודם את הגרסאות השונות נהוג לסמן ב-SPECK2n/mn, כמו SPECK96/144 כשהכוונה היא לבלוק באורך 96 סיביות ומפתח באורך 144 סיביות.
בצופן זה נוספה פעולה בסיסית של חיבור מלא מודולו .
הצמצום המודולרי מתבצע באופן עקיף כי כשהתוצאה נחתכת בגבולות המילה הדבר דומה למודולו כך שאין צורך בחילוק.
כאשר אם (בלוק באורך 32) אחרת .
קיים דמיון קל בין פונקציית הסבב של Speck לפונקציית הסבב של צופן Threefish.
הפונקציה ההופכית של פונקציית הסבב הנחוצה בפענוח משתמשת בחיסור מודולו במקום חיבור והיא נראית כך:
הטבלה הבאה מציגה את כל הפרמטרים של גרסאות צופן Spec בהתאמה:
תהליך הרחבת המפתח מקבל את המפתח הסודי של המשתמש ומפיק ממנו מפתחות כאשר הוא מספר הסבבים.
ההצפנה היא הרכבה של הפונקציות (מימין לשמאל).
במילים אחרות זהו מבנה המתקבל משילוב שתי העתקות דמויות רשת פייסטל ביחס לשני סוגי פעולות חיבור, האחת: והשנייה .
תהליך הכנת המפתח של Speck מנצל את פונקציית הסבב כדי להכין את המפתחות .
אם הוא המפתח אפשר לכתוב אותו בצורה , כאשר עם ערך של .
המילה היא מפתח הסבב ה- עבור .
הקלט הוא בלוק הטקסט הגלוי כשהוא מחולק לשני חצאים והמפתח הסודי באורך מילים המסומנות ב-.
היות שהצפנים Simon ו-Speck חדשים קיימת מעט קריפטואנליזה שלהם.
השאיפה היא שהביטחון שהם מציעים קרוב ככל האפשר לאורך המפתח בסיביות.
אמנם הם עברו קריפטואנליזה על ידי ה-NSA אך לא זכו לביקורת ציבורית מספקת.
בשל ההיסטוריה השלילית של ה-NSA קיים חשש ניכר בעולם מפני חולשות נסתרות שאולי קיימות בהם, ה-NSA נאלץ לחזור בו מספר פעמים מההצעה לתקן לאחר שניתקל בספקנות וחשש מצד נציגי ועדת התקן הבינלאומי ולבסוף הסכים לוותר על כל הגרסאות החלשות ולהתמקד בגרסה החזקה ביותר של הצפנים.
בכל אופן יש לזכור שהם פותחו בעיקר לסביבת מחשוב מוגבלת משאבים שבה בדרך כלל נאלצים להתפשר.
כמו כן צריך לזכור שכמות המידע הזמינה לקריפטואנליזה במשך כל חיי ההתקן היא מזערית.
בכל מקרה הצפנים הללו פותחו תוך מתן דגש על עמידות נגד התקפת כוח גס אדפטיבית עם כמות גדולה של מידע, עם חיסרון ברור שתיתכן הרעה קלה בביטחון בפקטור קטן.
בתחילה ה-NSA לא סיפקו קריפטואנליזה תאורטית של הצפנים שלהם מלבד ציון העובדה שהם עברו ביקורת בתוך הארגון.
הסיבה לטענתם לפרסום האלגוריתמים היא כדי לקבל משוב מהאקדמיה ולאפשר לצפנים ליהנות מביקורת ציבורית רחבת היקף.
מאז פרסומם של הצפנים התפרסמו כמה מחקרים תאורטיים שלא ברור מה מידת השפעתם על ביטחון הצפנים בפועל.
בשל הביקורת הציבורית פרסם ה-NSA בינואר 2018 מספר הבהרות בקשר לשיקולים והסיבות שהנחו אותם בפיתוח הצפנים וכן קריפטואנליזה שלהם.
סירוב ארגון התקינה הבינלאומי לתקנן את הצפנים
נציגים ממדינות רבות, בהן ישראל, בלגיה, יפן וגרמניה בארגון התקינה הבינלאומי ISO התנגדו לניסיון של ה-NSA להוסיף את הצפנים שלהם לתקן הבינלאומי בקטגוריית צופן בלוקים קל משקל לחומרה זעירה.
הם הביעו דאגה שה-NSA מקדם את הצפנים שלו תוך ידיעה של חולשות נסתרות שכנראה הוכנסו בהם במכוון.
ל-NSA היסטוריה עשירה של ניסיונות להחדיר לשוק האזרחי טכנולוגיות הצפנה פרי פיתוחם שידוע לפחות על חלקם שהכילו דלתות סתר וחולשות, חלקם הוחדרו במכוון וחלקם היו ידועים להם ונשמרו בסוד.
לטענתם, ה-NSA לא סיפקו קריפטואנליזה, הסברים ושיקולים תאורטיים שהנחו אותם בפיתוח הצפנים ובעיקר בקביעת מספר הסבבים עבור כל וריאציה של הצפנים וכן השיקולים שהנחו אותם לבחירת המטריצות U,V ו-W בתהליך הכנת המפתח.
ב-NSA הביעו תרעומת על כך שארגון התקינה בחר שלא לקבל את הצפנים שלהם שלטענתם טובים מאוד, למרות שלא הייתה כל בעיה לקבל צפנים שפותחו על ידי הרוסים או הסינים.
ד"ר תומר אשור המייצג את בלגיה בוועדת התקינה הגיב: "ארגון ה-NSA התנהג בבריונות וסירב לבקשות הוועדה לקבלת הסברים וכמעט שהצליח בכך", לדעתו "לארגוני מודיעין אין מקום בתקינה אזרחית".
אור דונקלמן המייצג את ישראל בארגון התקינה אמר "קיימים אנשים רבים ב-NSA שחושבים שהעבודה שלהם היא להחליש את התקן, תפקידנו הוא לחזק אותו".
הצפנים היחידים הנתמכים על ידי התקן נכון ל-2018 הם CLEFIA ו-PRESENT.
ברוס שנייר התבטא בבלוג שלו כי הוא אינו מאמין שהצפנים Simon ו-Speck מכילים חולשות נסתרות או דלתות סתר כלשהן.
"זה מסקרן לדעת מדוע בכלל הצפנים האלו פורסמו ולמה דווקא בעיתוי זה" הוא אמר.
"זה תמיד מרתק לנתח צפנים שפותחו על ידי ה-NSA, בעיקר משך את תשומת ליבי הדמיון של חלקים של Speck ל-Threefish (ששנייר הוא אחד ממפתחיו).
התרשמתי ביותר מתהליך הכנת המפתח שלהם, זה תמיד מרתק לראות צופן של ה-NSA, זה כמו להתבונן בטכנולוגיה חייזרית...".
להלן קוד ייחוס של האלגוריתם בגרסה החזקה ביותר שלו Speck128/256 בשפת C++ ללא אופטימיזציות.
Silence Is Golden (בעברית: שתיקה שווה זהב) הוא שיר שהוקלט על ידי הלהקה האמריקאית ארבע העונות.
את השיר כתבו במשותף מפיק הלהקה בוב קרו וחבר הלהקה בוב גאודיו.
השיר יצא לאור ב-1964 בחברת התקליטים פיליפס רקורדס.
כבי-סייד של הסינגל "Rag doll", שגם אותו כתבו קרו וגאודיו.
הלהקה הבריטית הטרמלוס הקליטה גרסת כיסוי של השיר עם צליל דומה, שבו השתמשו באותו עיבוד.
השיר הגיע למקום הראשון במצעד הסינגלים הבריטי ב-18 במאי 1967, ושהה בו במשך שלושה שבועות.
הגיטריסט ריק וסט היה הסולן של השיר.
בארצות הברית הוציאה חברת אפיק רקורדס את הסינגל שהגיע למקום ה-11 במצעד הבילבורד הוט 100, והיה ברשימת 100 השירים המצליחים ביותר של שנת 1967. השיר נמכר במיליון עותקים ברחבי העולם והגיע למעמד של תקליט זהב.
הטרמלוס הקליטו גרסה איטלקית לשיר בשם "E in silenzio".
ב-1989 הקליט הזמר השוודי ג'ים ג'ידהד גרסת כיסוי לשיר (באנגלית).
מצעד (1967)מיקום שיאאוסטרליה (Go-Set)3אוסטרליה (Kent Music Report)5אוסטריה4בלגיה10קנדה RPM Top Singles8גרמניה8אירלנד1הולנד5ניו זילנד1נורווגיה1דרום אפריקה (Springbok)1ספרד10הממלכה המאוחדת1ארצות הברית Billboard Hot 10011U.S.
מצעד (1967)Rankקנדה53הממלכה המאוחדת12דרום אפריקה1ארצות הברית Billboard Hot 10045U.S.
Silence (בעברית: דממה) הוא סינגל שהוקלט על ידי המפיק המוזיקלי והדי ג'יי האמריקאי מרשמלו, בהשתתפות הזמר האמריקאי חאליד.
השיר נכתב והופק על ידי מרשמלו, עם השתתפות של חאליד בכתיבה.
השיר יצא לאור ב-11 באוגוסט 2017, על ידי חברת התקליטים RCA רקורדס.
ב-1 באוגוסט 2017, מרשמלו השתתף בהפתעה בהופעה של חאליד, ורמז על שיתוף פעולה שעתיד להתקרב.
ב-7 באוגוסט 2017, מרשמלו רמז לראשונה על הוצאת הסינגל, בתצלום שלו ושל חאליד שלצידו כתב את שם הסינגל ותאריך היציאה לאור.
דוד רישטי ממגזין בילבורד תיאר את השיר כ"בלדת ריקוד רועמת המכילה את המרכיבים שנדרשים כדי לקחת את שני האומנים לגבהים חדשים בקריירות הפורחות שלהם".
הוא אמר כי חאליד מספק "שירה מקוננת ומלאת רגש", בעוד שההפקה של מרשמלו היא "מלאת חיים" ו"טוענת לפשטות ועדיין בעלת כוונה".
אריק ממגזין REM כינה את השיר "רב עוצמה" ותיאר את השירה של חאליד כ"רועמת ומרשימה".
הוא כתב ש"אחרי ההצטברות האינטנסיבית והשלמות הלירית של חאליד, רצינו באותה מידה גם צניחה מרשימה", אבל "לא מצאנו אותה".
אלכס רוס ממגזין Vice כינה אותו "שיר טוב של מרשמלו", וכתב שמרשמלו "רימה בכך שהביא את חאליד עבור השירה".
הוא חושב שזה "נשמע קצת כמו" שיתוף הפעולה של מייג'ור לייזר עם ג'סטין ביבר ומו ב-"Cold Water".
ברולינג סטון כתבו כי בשיר יש "סינתיסייזרים משתנים ומתפרצים".
במגזין Rap-Up כתבו שהשיר "משלב רית'ם אנד בלוז מלא רגש עם צלילים אלקטרוניים אטמוספיריים".
אתר ברודוויי וורלד תיארו את השירה של חאליד כ"רגשית מאוד", וסברו כי מרשמלו "אימץ קצב איטי יותר מאשר בשאר הפקותיו הקצביות הרגילות, כדי להעניק לשיר תחושה רכה כמשי, לפני שיפצח בירידה האקורדית שלו שניתן לזהות ברגע".
+מקבץ רשימות של גופים אשר דירגו את השיר "Silence"ארגוןרשימהמיקוםמקורבילבורד100 השירים הטובים ביותר לשנת 201774
כריס גאלנד - טכנאי מיקס
מני מרוקין - טכנאי מיקס
ג'ף ג'קסון - עוזר טכנאי
רובין פלורנט - עוזר טכנאי
"Simmer" (בעברית: "רתיחה") הוא סינגל של הזמרת האמריקאית היילי ויליאמס.
הוא הופץ להורדה דיגיטלית והזרמה במדיה ב-22 בינואר 2020 על ידי אטלנטיק רקורדס כסינגל המוביל באלבום הבכורה של ויליאמס כזמרת סולו, Petals for Armor.
השיר נכתב על ידי ויליאמס, ג'וסף הווארד וטיילור יורק.
"Simmer" הוא סינגל של הזמרת והשחקנית האנגלייה מהליה, בהשתתפות הזמר-יוצר הניגרי בורנה בוי, מתוך האלבום Love and Compromise.
נכון ליוני 2021, הסינגל נצפה למעלה מ-17 מיליון פעמים ביוטיוב, והושמע למעלה מ-46 מיליון פעמים בספוטיפיי.
גרסת רמיקס של NAO בהשתתפות פלוהיו יצאה ב-9 באוגוסט 2019.
גרסת רמיקס של מג'סטיק יצאה ב-16 באוגוסט 2019.
גרסת רמיקס של איל בלו יצאה ב-16 באוגוסט 2019.
גרסת רמיקס של סטאר ואן יצאה ב-27 בספטמבר 2019.
"Simple Life" (בתרגום חופשי מאנגלית: חיים פשוטים) הוא שיר של המוזיקאי הבריטי אלטון ג'ון, שיצא לאור כסינגל הרביעי מתוך האלבום The One (1992).
הסינגל הגיע למקום ה־30 במצעד בילבורד הוט 100. הוא היה השיר ה־13 של ג'ון שהגיע למקום הראשון במצעד השירים העכשוויים למבוגרים של המגזין, מיקום בו שהה במשך שלושה שבועות.
הוא הגיע למקום השלישי במצעד הסינגלים הקנדי של מגזין "RPM" ולמקום הראשון במצעד השירים העכשוויים למבוגרים של אותו מגזין, מקום בו שהה בו שלושה שבועות.
ההופעה של הסינגל בטופ־40 של מצעד בילבורד הוט 100 קבעה רצף של 24 שנים עם לפחות להיט אחד של ג'ון בטופ־40 של מצעד זה, ובכך שברה את השיא הוותיק הקודם של 23 שנים רצופות, שנקבע על ידי אלביס פרסלי ב־1977.
האלבום The One הוא אלבום האולפן הראשון שהוציא ג'ון מאז נגמל מבולימיה ומהתמכרויותיו לסמים.
כדי לצאת מהבועה שהרגיש שהיה נתון בה, החל ג'ון לעשות דברים בעצמו: הוא החל לעשות את שיחות הטלפון שלו, להזמין חדרים במלון, ואפילו לטפל בכלב.
מלות השיר מהוות הצהרה על סגנון החיים החדש הזה, בו הוא נחוש שלא להדרדר חזרה לחיים של תלות ושל התמכרות.
את מלות השיר כתב ברני טופין, שרוב השירים שכתב לג'ון נוגעים רק באופן רופף בחייו של ג'ון עצמו, אם בכלל, אך ישנם שירים בודדים שקשורים יותר באופן ספציפי לחיי ג'ון, כמו השיר הזה.
גרסת הסינגל לעומת גרסת האלבום
גרסת הסינגל שונה מגרסת האלבום המקבילה.
לגרסת הסינגל מפעם יותר מהיר וקצב התופים בה מוגדר יותר.
יש בה יותר מפוחית, פחות בס מסונתז, והיא משמיטה את הפזמון החוזר שלאחר הבית השני.
היא קצרה ביותר מ־90 שניות מגרסת The One: אורך גרסת האלבום הוא 6:25, בעוד שאורך גרסת הסינגל הוא 4:54.
מארק קארו מ"שיקגו טריביון" תיאר את השיר כבעל "סחיפה דרמטית ועשירה".
במגזין הכלל אירופי מוזיקה ומדיה כתבו על השיר: "איך הוא [ג'ון] מצליח לעשות את זה, לבוא עם שיר חזק פעם אחר פעם?.
רמיקס הסינגל "Simple Life" יצא בפורמטים הבאים: ויניל 7 אינץ', קלטת שמע, תקליטור וגרסת פרומו נדירה שיצאה ב־1992 לתחנות רדיו בלבד.
גרסת הפרומו הנדירה הזאת, לרדיו בלבד, יצאה לפני גרסת התקליטור של הסינגל, הפסיקה להיות מודפסת ואזלה עוד לפני שיצאה לשוק.
יתר על כן, היא הופצה לתחנות רדיו בערים מרכזיות בארצות הברית ולא בבריטניה, דבר שהופך אותה לנדירה ביותר.
את הווידאו קליפ לשיר ביים הבמאי האוסטרלי .
בקליפ עתיר האפקטים נראה ג'ון שר ורוקד מתוך קובייה המוצבת במרכז של אצטדיון, תוך שהקובייה מסתובבת לאט ומסביב לה נערכים מיצגים שונים ומתחלפים.
פינו פלדינו – גיטרה בס
אולה רומו – תופים, כלי הקשה, תכנות תופים
דייוויד ניקולס – טכנאות קול
אנדי סטריינג' – עוזר טכנאי קול
"Sigue" (בעברית: "לעקוב") הוא סינגל שהוקלט על ידי הזמר האנגלי אד שירן בהשתתפות הזמר הקולומביאני ג'יי באלווין.
השיר נכתב על ידי באלווין ושירן לצד מרקו מסיס, ג'סטין קווילס וקווין מורנו.
לקראת חג המולד נפגשו השניים באולפן הקלטות, שם כתבו את "Sigue" ואת "Forever My Love".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-73.6 מיליון השמעות.
הווידאו קליפ הרשמי של השיר פורסם ב-25 במרץ, לצד הווידאו קליפ של "Forever My Love".
הוא מציג את שירן ואת באלווין רוקדים לצלילי השיר במלון.
נכון לאוגוסט 2022 עומד מונה הצפיות של הקליפ על למעלה מ-24 מיליון צפיות.
Silent Hill הוא שיר של הראפרים האמריקאים קנדריק לאמאר וקודאק בלאק.
הוא נשלח לרדיו הקצבי העכשווי והרדיו האורבני העכשווי באמצעות PGLang, טופ דואוג אנטרטיינמנט, אפטרמת' אנטרטיינמנט ואינטרסקופ רקורדס כסינגל הראשון בארצות הברית מתוך אלבום האולפן החמישי של לאמאר, Mr.
Morale & the Big Steppers, ב-31 במאי 2022. השיר הופק על ידי בוי-1דה, סאונווייב וג'האן סוויט, עם הפקה נוספת של ביץ' נויז.
מבקר המוזיקה קיאן-סיאן ויליאמס מ-NME חש כי לאמאר קיבל השראה מ"סגנון הראפ המשוחרר" של בן דודו, הראפר והמפיק האמריקאי בייבי קים, המודגש ב"קולו ה'מונפש' של קנדריק שכולנו אוהבים" בפזמון.
מתיו טראמל מפיצ'פורק נזכר בהופעת האורח של דה-בייבי ומרילין מנסון בשירו של קניה וסט, "Jail pt.
2", מתוך אלבומו העשירי של וסט Donda, בשל מעורבותו של קודאק בלאק בשיר, והסביר כי "לא ברור האם נוכחותו נועדה להוכיח גאולה או קרבה מוזיקלית".
Silence Between Songs (בעברית: "השקט שבין השירים") הוא אלבום האולפן השני של הזמרת-יוצרת האמריקאית מדיסון ביר, שיצא ב-15 בספטמבר 2023, על ידי חברות התקליטים אפיק רקורדס ו-Sing It Loud.
זהו אלבום האולפן באורך מלא השני של ביר, לאחר Life Support משנת 2021.
Silver Jews הייתה להקת אינדי רוק אמריקאית מהעיר ניו יורק, שהוקמה בשנת 1989 על ידי דייוויד ברמן לצד חברי פייבמנט סטיבן מלקמוס ובוב נסטנוביץ'.
ברמן היה חבר הלהקה הקבוע היחיד.
במהלך האלבומים האחרונים, קאסי ברמן הפכה לחברה קבועה בלהקה.
ברמן התגורר בהובוקן יחד עם שני חברים מאוניברסיטת וירג'יניה, סטיבן מלקמוס ובוב נסטנוביץ', והקליט קלטות צורמות בסלון שלהם.
בערך בזמן הזה הוא עבד כמאבטח במוזיאון וויטני לאמנות אמריקאית בניו יורק, מה שהשפיע על המוזיקה שלהם.
"Walnut Falcons" נזרק כשם להקה פוטנציאלי לפני שנבחר "Silver Jews".
ברמן, שהיה יהודי, אמר שהשם הגיע משלט חוצות שראה כי כתוב בו "תכשיטי כסף" ומאוחר יותר חשף שהשם נועד למעשה להיות שם בדוי ליצירת אמנות קונספטואלית אך במקום זאת התפתח ללהקה בפועל.
אחרים טוענים שהשם נותן כבוד ל-Silver Apples, שמם המוקדם של הביטלס - "The Silver Beatles", ומונח סלנג ליהודים עם שיער בלונדיני.
בראיון לוויש קאנה ביוני 2019, אמר ברמן, "Silver Jews היה שם להקה מאוד מכביד.
זה בלבל אנשים: אף פעם לא הבהרתי למה התכוונתי בזה.
זה לא היה עד הסוף עד שהבנתי מה תהיה הגדרה נכונה של Silver Jews מחוץ להקשר של המוזיקה שלי.
שזה יהיה יהודי שהיה יהודי ממוצא פטרילינאלי, שיהיה יהודי שהוא לא יהודי, באמת.
ברמן נמנע במפורש מלנגן בהופעות חיות לאורך חלק גדול מקיומה של הלהקה, אך Silver Jews הפתיעו את המעריצים כשהכריזו על סיבוב ההופעות הראשון שלהם אי פעם לאחר יציאתו של Tanglewood Numbers ב-2005. הם הופיעו בצפון אמריקה, אירופה וישראל בשנת 2006. סרט דוקומנטרי, בשם Silver Jew, צולם במהלך שהות הלהקה בישראל.
ב-22 בינואר 2009, ברמן הודיע דרך הפורום של Drag City שהוא מתכנן לפרוש ממוזיקה ו-Silver Jews ינגנו את המופע האחרון שלהם ב-Bluegrass Underground במערות קמברלנד במקמינוויל, טנסי בשעה 15:00 ב-31 בינואר 2009. המערות ממוקמות 333 רגל מתחת לאדמה, ורק 300 כרטיסי כניסה כלליים זמינים.
ברמן הצהיר שהוא ינגן את 15 שירי הלהקה האהובים עליו.
הוא גם כתב שכוונותיו הן לעבור ל"כתיבת תסריטים או חשיפת שחיתויות".
הוא סגר את ההצהרה באומרו, "תמיד אמרתי שנפסיק לפני שנהיה גרועים.
אם אמשיך להקליט אולי אכתוב בטעות את שיר התשובה ל-'Shiny Happy People'."
הקונצרט תועד על ידי כמה מצלמות סרטי 16 מ"מ, וברמן רמז על יציאה אפשרית של DVD של התוכנית בשלב מסוים בעתיד.
Early Times הוא אוסף של מיני-אלבומים וסינגלים שיצאו לפני אלבום הבכורה Starlite Walker.
בשנת 2015, בוב נסטנוביץ' פרסם תמונה לעמוד הפייסבוק שלו בה מופיעה הלהקה בחזרות.
דייוויד ברמן אמר מאוחר יותר שהתמונה הייתה מתיחה.
ברמן במקום זאת חזר עם הפרויקט החדש Purple Mountains ביולי 2019, אך מת בחודש אחרי.
"Silver Springs" (בעברית: "מעיינות כסופים") הוא שיר שנכתב על ידי סטיבי ניקס ובוצע על ידי הלהקה הבריטית-אמריקאית פליטווד מק.
שיר זה נועד במקור לאלבומה של הלהקה מ-1977 Rumours, אבל יצא כצד ב' לסינגל "Go Your Own Way".
גרסה חיה של השיר יצאה כסינגל מתוך האלבום The Dance מ-1997; גרסה זו של השיר הייתה מועמדת לפרס הגראמי להופעת הפופ הטובה ביותר על ידי צמד או קבוצה בשנת 1998. הסינגל קיבל, באופן משעשע, עיטור כסף (Silver) על מכירת 200,000 עותקים בבריטניה.
"Silver Springs" נכתב על ידי סטיבי ניקס בשביל האלבום Rumours, אך לבסוף הוא לא נכלל בו.
ניקס ציינה כי הסרתו גרמה למתח רב בלהקה.
השיר מתאר את נקודת המבט של ניקס על סיום מערכת היחסים שלה עם גיטרסיט הלהקה לינדזי בקינגהאם.
מגזין רולינג סטון כתב על השיר: "ה'נתיחה שלאחר המוות' העדינה אך הנקמנית של ניקס בנושא הפרידה שלה מבקינגהאם [היא] מכת ברק רגשית.
לשיר יהיו השלכות מאחורי הקלעים למשך עשרות שנים – והוא כמעט יוביל לפירוק הלהקה".
בשל אורכו והקצב האיטי שלו, השיר לא נכנס לאלבום Rumours למרות מחאותיה החוזרות והנחרצות של ניקס.
בסרט תיעודי משנת 1997 על יצירת Rumours, המהנדס והמפיק-שותף ריצ'רד דאשוט כינה אותו "השיר הטוב ביותר שלא זכה להיכנס לאלבום".
השיר, יצא לבסוף כצד ב' של הסינגל "Go Your Own Way", שיר שנכתב על ידי בקינגהאם על הפרידה מניקס.
שנים לאחר מכן, אחרי שהסתיים סיבוב ההופעות Behind the Mask של הלהקה, ניקס עזבה את הלהקה עקב מחלוקת עם מיק פליטווד, שלא אפשר לה להוציא את "Silver Springs" באלבומה מ-1991 Timespace – The Best of Stevie Nicks כי הוא תכנן לכלול אותו באלבום האוסף 25 Years – The Chain.
במהדורה מחודשת ומורחבת של Rumors, שיצאה ב-2004, "Silver Springs" כן נכלל.
ב-1997, "Silver Springs" זכה ל'החייאה' כשהופיע באלבום ההופעה The Dance.
לדבריה של ניקס: "הגרסה הזועמת של השיר שהופיעה ב-The Dance נועדה לדורות הבאים...
רציתי שאנשים יצפו ויבינו את מערכת היחסים שלי עם לינדזי.
ניקס שמחה מאוד על כך שיכלה לבצע שוב את השיר ושהוא זכה לעדנה.
הגרדיאן ו-Paste דירגו את השיר במקום השישי והשני, בהתאמה, ברשימת 30 השירים הטובים ביותר של Fleetwood Mac.
מכיוון שב"קונאמי" חשו שהסדרה הפכה למערבית מדי, המפתחים ביקשו למקם את עלילת המשחק ביפן, במקום במיין, בה התרחשו רוב המשחקים הקודמים, על מנת לחזק את זהותה היפנית של הסדרה.
החברה הזמינה את הסופר היפני Ryukishi07 לכתוב את עלילת המשחק, ושכרה את המלחין אקירה ימאוקה, שעבד על פסקולים של חלק המשחקים הקודמים בסדרה.
פיתוחו של "Silent Hill ƒ" הוכרז לראשונה בשנת 2022, והוא עתיד לצאת לשוק עבור פלייסטיישן 5, Microsoft Windows ו-Xbox Series X/S ב-25 בספטמבר 2025.
"Silent Hill ƒ" פותח סביב תפיסת תת-סוגת "למצוא את היופי שבטרור", תפיסה לפיה "כשמשהו הופך להיות יפה ומושלם להפליא, הוא מדאיג באותה המידה".
"קונאמי" הזמינה את הסופר היפני Ryukishi07, הידוע בשל כתיבת המאנגה "Higurashi When They Cry", מכיוון שהאמינו שהם זקוקים למישהו שיוכל "באמת להבין את מהותה של האימה היפנית".
על אף שעלילת המשחק היא עצמאית וניתנת למשחק בנפרד משאר המשחקים בסדרה, המפתחים כללו ביצי פסחא במהלכה למשחקים הקודמים.
בעוד שהסדרה שילבה במקור אלמנטים מסוגות אימה יפניים ומערביים, "קונאמי" חשה שהיא הפכה ל"מערבית מדי", מה שהפחית את השפעת האלמנטים היפניים שהיו לסדרה במקור.
כתוצאה מכך, צוות המפתחים החליט ליצור את "Silent Hill ƒ" כ"סיפור אימה יפנית ב-100% אחוז", תוך שימת דגש על "מהותה היפנית", שאותה הם ראו כאלמנט מרכזי בסדרה על אף התרחשות עלילת הסדרה בארצות הברית.
עם זאת, מיקום עלילת המשחק ביפן היוותה אתגר, שכן המפתחים שאפו לשמור על התמות המקוריות של הסדרה – "הצגת מאבקיהן של הדמויות עם הרוע שבתוכם – חטא, חוסר שביעות רצון וקונפליקטים".
העיירה הבדיונית בה מתרחש המשחק, אביסוגאוקה, נוצרה בהשראת העיירה קנאיאמה, גרו, שנמצאת במחוז גיפו ביפן.
Ryukishi07 הציע את קנאיאמה כמקור השראה לאחר השוואה בין מיקומים שונים, ואמר כי "הנוף העירוני הייחודי" שלה משקף את חלוף הזמן ואת האופן שבו המבנים שלה התפתחו לצד אורח-החיים של התושבים.
צוות הפיתוח ביקר בקנאיאמה במטרה לצלם אתרים מודרניים בעיירה, והשתמשו בחומרי עזר על מנת לשחזר בצורה אותנטית את שנות ה-60. Ryukishi07 ציין כי דמויות נשיות במשחקי "Silent Hill" הקודמים סבלו סבל משמעותי.
בפיתוח "Silent Hill ƒ", הוא ביקש לכתוב גיבורה, הינקו שימיזו, שתפעל באופן אקטיבי ותבחר בחירות קשות במקום "להיגרר הלאה".
במהלך עיצוב המשחק, כיוונה האמנית קרה לעצב את המשחק בסגנון ויזואלי שייבדל מ"הנוף המרוח בדם וחלודה" ששלט במשחקי הסדרה הקודמים, תוך שמירה על תחושה מוכרת בקרב השחקנים.
קרה אף ציינה כי ההיבט המאתגר ביותר היה שלב יצירת המפלצות, שכן הצוות רצה לשלב את חזונו של Ryukishi07 עם עיצוביה, וליצור מפלצות ש"באמת יחדרו לנפשם של השחקנים".
על הלחנת הפסקול למשחק הופקדו המלחינים אקירה ימאוקה וקנסוקה אינאג'.
בנוסף, המלחינים דאי וצ'אקי, ששיתפו פעולה בעבר עם Ryukishi07, תרמו לפסקול המשחק.
ימאוקה התמקד בהחדרת ה"מהות" היפנית של הסדרה למוזיקה, ובשיקוף זהותו התרבותית "כמה שיותר בדרכי שלי".
אינאג' הצהיר כי הוא "שילב מוזיקת חצר יפנית עתיקה", תוך שימוש בטכניקות שונות במטרה להעביר "ייסורים, קונפליקטים פנימיים, פחד ורגשות אחרים".
המפתחים גם נסעו לקנאיאמה כדי להקליט את קולות הסביבה הטבעיים.
בפברואר 2021, דווח כי "קונאמי" מתכננת להחיות את זיכיון "Silent Hill" בשיתוף פעולה עם מספר אולפני צד-שלישי שיפתחו משחקים חדשים.
באוקטובר 2022, הוכרז רשמית על פיתוחו של "Silent Hill ƒ" במהלך שידור חי, לצד כותרים אחרים.
טריילר החשיפה של המשחק הופץ לראשונה בשידור חי אחר שהתקיים במרץ 2025. המשחק עתיד לצאת לשוק עבור פלייסטיישן 5, Microsoft Windows ו-Xbox Series X/S.
ב-23 במרץ 2025, המשחק קיבל את הדירוג "Refused Classification" על ידי הקואליציה הבינלאומית לדירוג גיל, שאינו מאפשר את מכירתו באוסטרליה.
הקואליציה לא סיפקה סיבה ברורה לאיסור שהטילו על המשחק.
מועצת הסיווג האוסטרלית הבהירה מאוחר יותר כי ל-"Silent Hill ƒ" לא ניתן דירוג Refused Classification על ידי הארגון ודירוג המשחק במסד הנתונים הלאומי לסיווג של אוסטרליה הוסר.
Simple Mail Transfer Protocol (בראשי תיבות: SMTP; בתרגום חופשי: פרוטוקול פשוט להעברת דואר) הוא הפרוטוקול הסטנדרטי לשליחת דואר אלקטרוני דרך האינטרנט.
SMTP משמש למשלוח דואר אלקטרוני בין שרתים שונים, עד שיגיע לשרת היעד, אך אינו מאפשר למשתמש לשלוף את הודעות הדואר המיועדות אליו מן השרת.
קיימים פרוטוקולים אחרים המיועדים לשליפה של הודעות דואר, כגון POP3 ו-IMAP.
זהו פרוטוקול טקסטואלי (ולא בינארי).
השולח משתמש בפקודות טקסטואליות פשוטות על מנת לשלוח את ההודעה הרצויה.
השרת מגיב בקוד מספרי ובדרך כלל גם בטקסט כלשהו על מנת להגיב לפקודות שנשלחו.
כאשר יש צורך בהעברה של מידע בינארי נעשה שימוש ב-MIME.
SMTP עובר מעל TCP ומשתמש בדרך כלל בפורט 25. פורט לקבלת נתונים הוא פורט 587. SMTPS הוא חיבור SMTP מוצפן באמצעות SSL ומשתמש בדרך כלל בפורט 465.
שורשיו של פרוטוקול SMTP נעוצים ב-1982 (במסמך ).
ימיו הראשונים של האינטרנט עוד בהיותו ARPANet, ומכאן פשטותו היחסית.
הפשטות הזו מתבטאת בין השאר בהיעדר מנגנון אימות 'חזק' לגבי מספר שדות, בהם שדה "השולח" ("From").
חולשה זו מאפשרת לכל אדם בעולם להתחזות לכל כתובת אחרת, מה שהופך את הפרוטוקול למטרה קלה עבור ספאמרים.
קיימות מספר יוזמות אשר מנסות להתמודד עם הבעיה, כגון שיטת ה-DomainKeys.
פרוטוקול SMTP עודכן בשנת 2008 באמצעות ESMTP (במסמך ) הנותן מענה לבעיית האבטחה של הפרוטוקול ומעניק לו תכונות נוספות.
פרוטוקול זה נמצא בשימוש נרחב כיום.
מציאת שרת SMTP ושימוש ב-DNS
איתור שרת ה-SMTP שאליו תנסה המערכת השולחת להעביר את ההודעה נעשה על ידי בקשת DNS מסוג MX (Mail eXchange).
אם מוגדר יותר משרת MX אחד, המערכת תבחר את השרת בעל העדיפות הגבוהה ביותר (המספר הנמוך ביותר) אם מוגדרים מספר שרתים עם אותה עדיפות, יתבצע תהליך Round Robin בן השרתים.
כמו כן, שרתים רבים משתמשים בפרוטוקול ה-DNS על מנת לוודא שאכן קיים שם תחום בשם מתאים לזה שציין השולח.
ברוב המקרים בקשת השליחה תידחה אם שם התחום לא קיים.
מנגנון זה הוא חלק מההתמודדות של שרתי SMTP עם בעיית דואר הזבל האלקטרוני.
בנוסף, עלתה לאחרונה הצעה להרחיב את רשומת TXT כך שתכיל את רשימת השרתים להם מאושר להעביר דואר אלקטרוני.
צורת רישום זו מכונה "רשומת SPF".
SMTP הוא פרוטקול ותיק וכתוצאה מהפריסה של המערכות והצורך לשמור על תאימות לאחור קיים אתגר בשדרוג מהפרוטוקול הזה לפרוטוקולים מתקדמים ומאובטחים יותר.
בין בעיות האבטחה של הפרוטוקול ניתן למנות:
פרטיות: הפרוטוקול מעביר מידע ללא כל הצפנה ואם קיימת האזנה בדרך ניתן לקרוא את כל ההודעה ללא כל מניעה.
שלמות: הפרוטוקול מעביר מידע ללא כל סוג של בדיקת שלמות כך שניתן לשנות את המידע מבלי שהמערכת תאתר את השנוי או תתריע עליו.
הזדהות: שליחת דואר מתבצעת ללא כל הזדהות (למעט מתן כתובת מייל) כך שניתן לבצע Spoofing בקלות יחסית.
Relay Control: שרתי דואר אמורים לוודא שכתובת המקור או כתובת היעד היא כתובת פנימית, אם שתי הכתובות חיצוניות או שתי הכתובות פנימיות תתבצע חסימה.
Harvesting Control: זיהוי של שליחת דברי דואר למשתמשים רבים ברצף וניתוח הודעות השגיאה על מנת ליצר רשימה של כתובות קיימות.
Reverse Lookup: הפיכת שם השרת השולח לכתובת IP של ה MX על ידי השרת המקבל וביצוע השוואה לכתובת השרת השולח, מכייון שארגונים רבים משתמשים בשרת שונה לקבלת ושליחת מייל, השיטה מייצרת False Positive גבוה ואינה אמינה.
TLS: יצירת הצפנה בין זוג שרתי דואר, ההצפנה יכולה להיות מבוססת תעודות מאושרות בין שרתים ש"מכירים" זה את זה או תעודות Self Signed בין שרתים שאינם "מכירים"
SPF: בניית רשומת DNS הכוללת את כתובות כל שרתי הדואר שיכולים לשלוח מייל ובכך לתת לשרת המקבל לוודא שהשרת השולח אכן מורשה לשלוח מיילים בשם הארגון.
DKIM: חתימה דיגיטלית בעזרת מפתח פרטי השמור בשרת השולח של חלקים חשובים במייל, החתימה תיבדק בעזרת מפתח ציבורי המפורסם בעזרת רשומת DNS.
DMARC: המלצה של הארגון השולח לארגון המקבל באיזה פעולות לנקוט כאשר מתקבל מייל שנכשל בבדיקת SPF ו/או DKIM.
כאשר נתחבר למכונה מרוחקת, שבה מותקן שרת SMTP, היא תצפה לשורה המתחילה ב-HELO ולאחריה שם התחום של השרת שמבקש להתחבר אליה.
לאחר מכן, נשלח "MAIL FROM" וכתובת המקור של הדואר, על מנת לציין שמדובר בשליחת הודעת דואר.
בשלב הבא נשלח "RCPT TO" עם כתובת היעד.
הפקודה DATA מציינת את תחילת המידע שנשלח.
שורה שתכיל נקודה בלבד תציין את סוף המידע.
לבסוף על מנת לסיים את ההתקשרות נכתב:
Simple Network Management Protocol (בראשי תיבות: SNMP; בתרגום חופשי: פרוטוקול פשוט לניהול רשת) הוא פרוטוקול תקשורת לניהול התקני רשת (Network elements) ברשתות IP.
הפרוטוקול מאפשר להגדיר את תצורת ההתקן (Configuration), ולאסוף מידע מהתקן הרשת לגבי מצבו (Status) ולגבי הגדרות התצורה שלו.
רשת המנוהלת באמצעות SNMP מורכבת מתחנות ניהול רשת (Network Management Stations) הכוללות יישום לניטור ולשליטה בהתקני הרשת.
התקני רשת הם התקנים כגון מתגים, נתבים, שרתים ועוד, הכוללים סוכני ניהול המתקשרים עם תחנת ניהול הרשת, באמצעות פרוטוקול SNMP, ומבצעים את הוראותיה.
פרוטוקול SNMP פועל בשכבת היישום במודל OSI.
והוא משתמש בפרוטוקול TCP/IP ועובד מעל UDP בפורטים 161 ו-162. הפרוטוקול פועל במודל שרת–לקוח, כאשר צד הסוכן הוא השרת ותחנת הניהול היא הלקוח.
למרות יכולותיו, השימוש בפרוטוקול ברוב המקרים הוא לקבלת נתונים ולא לשינוי הגדרות תצורה.
בפרוטוקול זה מדברים ביניהם שני צדדים:
סוכן SNMP - זוהי תוכנה שרצה על ההתקנים המנוהלים ברשת.
הסוכן הוא זה שנגיש אל המידע המקומי של ההתקן המנוהל.
תחנת הניהול הראשית (Network Management Station או בקיצור NMS), המשמשת כתחנה מרכזית לניטור ואיסוף מידע.
ה-NMS יכול לשלוח בקשות אל סוכן ה-SNMP לקבלת או שינוי המידע עבור ההתקן הספציפי עליו הוא יושב.
המידע המבוקש יתקבל בהודעת תגובה מהסוכן.
במודל הקלאסי של הפרוטוקול, ישנו NMS אחד ברשת, ועל כל רכיב מנוהל יושב סוכן.
בפועל, במקרים רבים ישנם מספר NMS ברשת, בעיקר לצורכי נוחות ונגישות.
לפרוטוקול קיימת גם גרסה מאובטחת (secure SNMP) הפועלת בפורטים 10161 ו-10162.
פרוטוקול SNMP פותח בשנות השמונים של המאה ה-20. גרסת התקן הראשונה שנקראת שוחררה על ידי ארגון IETF בשנת 1988. בשנת 1989 בוצעו תיקונים בתקן שפורסמו ב- שהחליף את .
בשנת 1990 הוחלף שוב התקן על ידי .
בדיעבד קיבלה גרסה זו של הפרוטוקול את הכינוי SNMPv1. השימוש בגרסה זו נפוץ ביותר.
SNMPv1 זכה לביקורת רבה בגלל ההתעלמות של הפרוטוקול מסוגיות הקשורות לאבטחת מידע.
בשנת 1993 פורסמה גרסה שנייה לפרוטוקול הנקראת SNMPv2 ב-, ו-.
בגרסה השנייה נוספו שתי בקשות לפרוטוקול Inform Request ו-Get Bulk Request.
מבנה הבקשה שונה ולמבנה הבקשה נוספו הנתונים הנחוצים עבור הבקשות החדשות.
כמו כן, שופר קלות הטיפול באבטחת מידע ונוספה תמיכה במונים בגודל 64 סיביות.
SNMPv2 נעדר תאימות אחורה ל-SNMPv1. ארגון IETF הגדיר אסטרטגיות לניהול רשת המכילה את שתי הגרסאות בו זמנית בעזרת תחנות ניהול "דו לשניות" וסוכני פרוקסי.
בשנת 1996 פורסם תיקון ל-SNMPv2 שהחליף את התקן מ-1993.
בשנת 1998 פורסם התקן ל-SNMPv3. בגרסה זו הושם דגש רב על נושא אבטחת המידע והיא כוללת מנגנונים חזקים לאימות משתמשים, בקרת גישה, והצפנה.
התקני רשת המנוהלים בעזרת SNMP, משמשים לפונקציות שונות ומיוצרים על ידי יצרנים שונים.
על כן ייתכן שחלק מהמידע המשמש להגדרות תצורת ההתקן או המידע המשקף את מצב התקן יהיה שונה מהתקן להתקן.
כדי ליצור שפה משותפת לתחנת הניהול ולהתקן הרשת, יש צורך ליצור מודל המיצג את המידע בהתקן הרשת ולהכיר את אותו מודל לתחנת הניהול.
ייצוג המידע בהתקן הרשת נעשה על ידי מודל נתונים הנקרא Management Information Base, או בקיצור MIB.
מסתכלים על כלל המידע המשמש לניהול (הגדרות התצורה, ומידע של מצב ההתקן) כאוסף של אובייקטים מנוהלים.
ה-MIB הוא אוסף של כל האובייקטים ומכיל הגדרה פורמלית של המידע בכל אובייקט.
לכל אובייקט יש מזהה ייחודי, הנקרא Object Identifier, ובקיצור OID.
ה-MIB ממדל את אוסף האובייקטים כעץ היררכי, בו כל עלה הוא אובייקט המיוצג על ידי ה-OID שלו.
מזהה האובייקט הוא מחרוזת המורכבת ממספרים המפורדים על ידי נקודות; המחרוזת מתארת את המסלול שיש לבצע כדי להגיע אל העלה משורש העץ: כל מספר מייצג בתורו לאיזה צומת יש לעבור בשלב זה של המסלול.
למשל, 1.2.4 הוא ה-OID המתאים לעלה אליו מגיעים אם בוחרים במסלול המוביל מהשורש (1) אל הצומת השני המחובר ישירות אל השורש (2) ומשם אל הצומת הרביעי (4).
כאשר רוצה NMS לקבל מידע מסוכן כלשהו, הוא שולח אליו בקשה ובה הוא מציין את ה-OID אותו הוא רוצה לקבל.
כעת, הסוכן ניגש אל המקום הרלוונטי המאחסן את המידע של האובייקט המבוקש ושולף משם את המידע הנחוץ, אותו הוא מחזיר אל ה-NMS.
ה-NMS, באמצעות ההגדרה הפורמלית המופיעה ב-MIB, יודע גם לבצע את התרגום בין OID לערך קריא וברור, ובכך מאפשר להשתמש בו בצורה מובנת.
בעת פעילות סטנדרטית של הפרוטוקול, מתבצעים השלבים הבאים:
ה-NMS שולח בקשה אל סוכן ספציפי (ב-UDP אל פורט 161) תוך שימוש בכתובת ה-IP של הסוכן.
הסוכן מקבל את הבקשה, שולף את המידע הנחוץ ומחזיר אותו אל ה-NMS.
ה-NMS מקבל אליו את התשובה של הסוכן.
בשליחת בקשה אל סוכן, ה-NMS צריך לציין את הפרטים הבאים:
מידע הקשור לאבטחת מידע : ב-SNMPv3 בלבד.
לדוגמה מידע הקשור לבקרת גישה.
סוג הבקשה - PDU Type : .
מזהה קהילה - Community name: מחרוזת המשמשת לזיהוי
מזהה בקשה - Request ID :מזהה ייחודי לבקשה.
משמש להתאמה בין הבקשה לבין התשובה עליה
מצב שגיאה - Error status : אינדיקציה לכך שארעה שגיאה בזמן עיבוד הבקשה על ידי הסוכן.
זיהוי השגיאה - Error Index : מידע נוסף לגבי השגיאה ואיזה משתנה גרם לשגיאה.
רשימה משתנה של מזהים - Variable binding list : רשימת OID עם הערכי המידע המתייחס אליהם
סוכן SNMP תומך במספר סוגים של בקשות עבור OID או רשימת OID נתונה:
GET - בקשה, הנשלחת על ידי תחנת הניהול, לקבלת ערכיהם של אובייקטים על פי ה-OIDs המופיעים בבקשה.
GET-NEXT - בקשה, הנשלחת על ידי תחנת הניהול, לקבלת ערכו של האובייקט הבא על פי סדר הזיהוי של האובייקטים.
מאפשר לטייל (WALK) על תת-עץ לקבלת את ערכיהם של כל האובייקטים אותם הוא מכיל, על פי סדר.
SET - בקשה, הנשלחת על ידי תחנת הניהול, לשינוי ערכו של אובייקט על פי ה-OIDs שבקשה.
משמש לשינוי הגדרת התצורה של תקן הרשת.
GET-RESPONSE - תשובת הסוכן לבקשת תחנת הניהול.
מכילה את מספר הבקשה עליה מגיב הסוכן.
TRAP - זוהי הודעה על מאורע חריג שאירע בהתקן הרשת.
ההודעה תשלח באופן עצמאי על ידי הסוכן אל תחנת הניהול בפורט 162. בהודעה זו יישלח הזמן שעבר מאז שהרכיב נדלק לראשונה, OID שמגדיר את ה-trap, ומידע נוסף במידת הצורך.
GET-BULK - נתמכת מ-SNMPv2. בקשה, הנשלחת על ידי תחנת הניהול, המשמשת לקבלת כמות גדולה של נתונים כתגובה לבקשה אחת.
כאשר ניתן עבור קבוצת הנתונים בבקשה, לקבל בתשובה רשימה של נתונים כפי המספר שצוין בבקשה (Max Repetitions).
יכול להוות תחליף למספר בקשות של GET-NEXT.
INFORM - נתמכת מ-SNMPv2. בקשה, הנשלחת על ידי הסוכן, מודיעה על אירוע חריג שאריע בהתקן הרשת (בדומה ל-TRAP).
תחנת הניהול אמורה לשילוח הודעת אישור על כך שקיבלה את בקשת ה-INFORM.
אם לא התקבל אישור ניתן לשוב ולשלוח את הבקשה.
במתמטיקה, sinc (קיצור של sine cardinal), שמסומנת , היא פונקציה המוגדרת בדרך כלל כך:
בעיבוד אותות דיגיטלי ותורת האינפורמציה, נעשה לרוב שימוש בפונקציית ה-sinc המנורמלת, המוגדרת כך:
בשני המקרים, ערך הפונקציה בנקודת אי-הרציפות הסליקה נקבע כערך הגבול שאליו שואפת הפונקציה, כלומר, ל-1. ראו עוד בנושא: הגבול של sin(x)/x.
לפונקציית ה-sinc המנורמלת יש תכונות שהופכות אותה לאידיאליות ביחס לאינטרפולציות ופונקציות בעלות רוחב פס מוגבל (Bandlimited functions):
ו־ עבור and ו־ (כלומר k מספר שלם שונה מאפס); כלומר, זו פונקציית אינטרפולציה.
הפונקציות יוצרות בסיס אורתונורמלי עבור פונקציות בעלות רוחב פס מוגבל במרחב הפונקציות עם תדירות זוויתית מקסימלית (כלומר התדירות המקסימלית היא ).
תכונות נוספות של פונקציית ה-sinc:
נקודות הקיצון של פונקציית ה-sinc הלא-מנורמלת מתאימות לנקודות החיתוך של הפונקציה עם פונקציית הקוסינוס.
כלומר לכל נקודה בה הנגזרת של היא 0.
פונקציית ה-sinc הלא-מנורמלת היא פונקציית בסל כדורית מסדר 0 מהסוג הראשון, .
פונקציית ה-sinc המנורמלת מקיימת .
האפסים של פונקציית ה-sinc הלא-מנורמלת הם כפולות (שונות מאפס) של פאי ().
האפסים של פונקציית ה-sinc המנורמלת הם מספרים שלמים השונים מאפס.
התמרת פורייה הרציפה של פונקציית ה-sinc המנורמלת הוא .
כאשר פונקציית המלבן היא 1 עבור ארגומנט בין 1/2 ל־1/2- ואפס אחרת.
אינטגרל פורייה לעיל, כולל את המקרה הפרטי:
זהו אינו אינטגרל לבג מכיוון שמתקיים:
כאשר הוא אינטגרל סינוס (sine integral).
הקשר לפונקציית דלתא של דיראק
אף על פי שהיא אינה התפלגות, פונקציית ה-sinc המנורמלת יכולה לשמש לייצוג פונקציית דלתא של דיראק כך:
זה אינו גבול רגיל, משום שאגף שמאל לא מתכנס.
לכל פונקציה חלקה עם תומך קומפקטי.
בביטוי לעיל, כש-a שואף לאפס, מספר התנודות עבור אורך יחידה של פונקציית ה-sinc שואף לאינסוף.
אף על פי כן, הביטוי תמיד מתנודד בתוך מעטפת של , ללא תלות בערך של a, והוא שואף לאפס עבור כל ערך של x השונה מאפס.
דבר זה מסבך את התמונה הלא-פורמלית של כשווה לאפס עבור כל x למעט הנקודה x=0, וממחיש את הבעיה שבהתייחסות לפונקציית הדלתא כפונקציה ולא כהתפלגות.
פתרון דומה נמצא בתופעת גיבס.
Sing a Song היא תוכנית טלוויזיה ישראלית ללימוד אנגלית לכיתות ה'–ו' ששודרה לראשונה בטלוויזיה החינוכית בחופש הגדול בקיץ 1978. התוכנית, אותה הנחו סוזי מילר וג'רי היימן, נועדה להביא לחזרה על חומר הלימוד באמצעות השירים שכתבה והלחינה ברברה גרוס עבור תוכנית אחרת של הטלוויזיה החינוכית שהופקה באותה תקופה, "Neighbours".
מילות השירים הופיעו על מסך הטלוויזיה בכל פרק.
בקיץ 1979 הופקה סדרה נוספת בשם "Rent a song", שהייתה מיועדת לכיתות גבוהות יותר.
שישה משבעת פרקי "Sing a Song", וכל פרקי "Rent a song", נחשבו כאבודים, אך אותרו בשנים האחרונות במסגרת פרויקט הדיגיטציה של הטלוויזיה החינוכית.
!!!Sinatra's Swingin' Session הוא אלבום של הזמר האמריקני פרנק סינטרה, זהו אלבום האולפן ה-24 של סינטרה וה-17 המוקלט בחברת ההקלטות קפיטול.
רובו של האלבום מורכב משירים אותם הקליט בחברת ההקלטות קולומביה רקורדס.
המארגן נלסון רידל לקח 6 שירים מהאלבום המצליח Swing and Dance with Frank Sinatra ונתן לשירים מקצב סווינג מהיר וחזק ובכך שינה אותם כמעט לחלוטין.
בשנת 1987 יצא האלבום על גבי תקליטור ואל שירי האלבום המקורי צורפו עוד שלושה שירים כבונוס.
Sinatra and Strings הוא אלבום מאת הזמר האמריקני פרנק סינטרה.
זהו אלבום האולפן ה-31 של סינטרה, והרביעי שיצא בחברת ההקלטות רפרייז רקורדס.
האלבום מכיל בלדות רומנטיות והוא נחשב לאחד מאלבומיו החושניים ביותר של סינטרה.
קולו הקטיפתי והליווי התזמורתי הכבד התאימו לבלדות, שלחלקן היה זה הביצוע השני של סינטרה.
היה זה האלבום הראשון עם המעבד המוזיקלי דון קוסטה.
האלבום זכה להצלחה מסחרית והגיע למקום החמישי במצעד המכירות האמריקני.
Sinatra and Swingin' Brass הוא אלבום מאת הזמר האמריקני פרנק סינטרה, זהו אלבום האולפן ה־31 של סינטרה והחמישי היוצא בחברת ההקלטות רפרייז רקורדס.
האלבום ראה אור לראשונה בשנת 1962.
לאחר אלבום הבלדות הרומנטיות Sinatra and Strings הוציא סינטרה אלבום אנרגטי וקצבי בסגנון הסווינג.
הייתה זו הפעם הראשונה שסינטרה עבד עם המעבד ניל הפטי.
במהלך ההקלטות סבל סינטרה מהתקררות, אך התעקש להשלים את ההקלטות במועדן, בהאזנה קשובה ניתן לשמוע את קולו נסדק מעט עקב זאת.
האווירה העליזה באלבום ומלאת החיים המשיכה לפתח את דמותו של סינטרה כאדם הנהנה מהחיים הטובים כשם שחבורת הראט פאק שבהנהגתו הייתה.
בשנת 1992 יצא האלבום בגרסת התקליטור, לאלבום זה נוספו שלושה שירים שלא הופיעו באלבום המקורי.
ניל הפטי - מעבד, מנצח
Sinatra Sings Great Songs from Great Britain הוא אלבום מאת הזמר האמריקני פרנק סינטרה, זהו אלבום האולפן ה 34 של סינטרה והשביעי היוצא בחברת ההקלטות רפרייז רקורדס
האלבום הורכב כולו שירים שחוברו בידי משוררים בריטיים והתזמורת המלווה הייתה גם כן מורכב מנגנים בריטיים.
את ההקלטות ביצע סינטרה בעת ששהה בלונדון במהלך סיבוב הופעות באי הבריטי, והוא היה עייף ושחוק בזמן ההקלטות עצמן.
המארגן/מנצח רוברט פארנון כתב כמה מהקטעים שהיו שאפתניים ומלאי תשוקה, אך מצבו של סינטרה לא אפשר את הביצוע המושלם.
רוברט פארנון - מארגן, מנצח
Sinatra-Basie הוא אלבום מאת הזמר האמריקני פרנק סינטרה, זהו אלבום האולפן ה 35 של סינטרה, והשמיני בחברת ההקלטות רפרייז רקורדס.
האלבום הידוע גם בשמו המלא, Sinatra-Basie: An Historic Musical First, היה שיתוף הפעולה הראשון בין שני הכוכבים הגדולים של עולם הג'אז.
סינטרה בתחום הווקאלי ואילו קאונט בייסי בתחום התזמורתי.
רבים חיכו לשיתוף פעולה זה.
שיתוף פעולה זה תרם באופן מיוחד למוניטין של שני האמנים.
עבור בייסי, הקשר עם סינטרה נתן לעצמו וללהקתו פרסום רב יותר ממה שהיה להם אי פעם, ובעבור סינטרה העבודה המשותפת עם בייסי על האלבום נתנה לו חופש פעולה יצירתי שהתבטא בשירה חופשית ומשוחררת יותר מאי פעם.
סינטרה ניצל את יכולת התיפוף של המתופף סוני פיין כאשר קולו סובב את הקצב בעדינות ועודד את פיין להגביר את מקצב הסווינג דבר זה יצר הדדיות עם תזמורתו של בייסי והתוצאה הייתה אחת מההקלטות הקצביות ביותר של סינטרה.
האלבום זכה להצלחה רבה בבריטניה והגיע למקום השני במצעד האלבומים הבריטי.
בשנת 1988 יצאה גרסה של האלבום על גבי תקליטור.
Sinatra's Sinatra הוא אלבום מאת הזמר האמריקאי פרנק סינטרה, זהו אלבום האולפן ה-37 של סינטרה וה-10 בחברת ההקלטות רפרייז רקורדס.
האלבום מכיל שירים שאותם הקליט סינטרה בעבר בחברות קולומביה רקורדס וקפיטול רקורדס.
האלבום יצא בזמן ששתי החברות שלעיל הוציאו אלבומי אוסף עם להיטי עבר של סינטרה בהקלטות המקוריות שלהן, המכירות של אלבומים אלה עלו יפה וסינטרה ניסה גם כן לקחת חלק בגל הנוסטלגיה של מעריציו.
סינטרה אסף כמה משיריו המצליחים והידועים ביותר והקליט אותם מחדש, בין שירי האלבום היו גם שני שירים חדשים.
את האלבום ארגן נלסון רידל שגם ניצח על התזמורת.
Sinatra Sings Days of Wine and Roses, Moon River, and Other Academy Award Winners הוא אלבום מאת הזמר האמריקני פרנק סינטרה, זהו אלבום האולפן ה-38 של סינטרה וה11 היוצא בחברת ההקלטות רפרייז רקורדס.
כל השירים באלבום הם זוכי פרס אוסקר לשיר המקורי הטוב ביותר בין השנים 1934 ל 1962. את השירים בחרו סינטרה והמארגן נלסון רידל, איתו כבר שיתף פעולה סינטרה פעמים רבות בעבר.
האלבום הניב כמה ביצועים טובים שחלקם התעלו על המקור שזכה באוסקר.
Sinatra At The Sands הוא אלבום של הזמר האמריקאי פרנק סינטרה שיצא בשנת 1966, זהו אלבום ההופעה החיה הראשון של סינטרה.
האלבום כמו מצייר דיוקן של סינטרה בשנות ה-60. הוא הוקלט בחודש אפריל 1966 בבית המלון והקזינו סנדס שבלאס וגאס.
סינטרה, בהופעה שקטה ורגועה, הופיע כבכל הופעותיו, עם שירים ידועים וצפויים מראש, כאשר בין השירים הוא מתבדח בעקביות עם הקהל ושומר על אווירה קלילה ופתוחה עמו.
יחד עם סינטרה הופיע תזמורתו של קאונט בייסי, השניים שיתפו פעולה בעבר פעמיים באלבומים, Sinatra-Basie משנת 1963 וIt Might as Well Be Swing משנת 1964. את הערב הפיק קווינסי ג'ונס שגם ניצח על תזמורתו של בייסי.
האלבום יצא בגרסת תקליטור בשנת 1986. בשנת 2003 יצאה גרסת DVD של ההופעה.
Sinatra & Company הוא אלבום מאת הזמר האמריקני פרנק סינטרה.
זהו אלבום האולפן ה-57 של סינטרה וה- 30 הרואה אור בחברת ההקלטות רפרייז רקורדס.
האלבום ראה אור בשנת 1971.
בשנת 1969 החל סינטרה להקליט את האלבום השני שלו עם אנטוניו קרלוס ז'ובים.
מסיבות שאינן ידועות החליטה חברת רפרייז לא להוציא את כל עשרת השירים שהוקלטו.
במקום זאת שבעה שירים נבחרו והם מופיעים על צידו הראשון של האלבום שמוקדש כולו לסגנון הבוסה נובה.
סגנון השירים שונה מהאלבום הקודם בו שיתפו השנים פעולה Francis Albert Sinatra & Antonio Carlos Jobim.
המפיק המוזיקלי אומיר דאודטו, ארגן את השירים בצורה חופשית, קלילה ורגועה יותר מזו של המפיק הקודם, קלאוס אוגרמן.
את חלקו השני של האלבום הפיק דון קוסטה והוא כולל בתוכו שני שירים של ג'ון דנוור, כל השירים הם בסגנון הפופ הקלאסי.
דבר זה יצר ניגוד מוחלט לסגנון הבוסה נובה שבצידו הראשון וכמה מבקרי מוזיקה טענו כי אלבום זה הוא למעשה איחוד של שני אלבומים שונים.
לסברת אותם מבקרים, איכות השירים שבידי חברת רפרייז לא הספיקה כדי ליצור שני אלבומים בסגנונות שונים, דבר שאילץ אותם לאחדם לכדי לאלבום אחד.
אנטוניו קרלוס ז'ובים - גיטרה, קולות רקע
דון קוסטה - מפיק מוזיקלי, מנצח (שירים 8–14)
אומיר דאודטו - מפיק מוזיקלי (שירים 1–7)
מוריס סטולוף - מנצח (שירים 1–7)
Sing When You're Winning הוא אלבום האולפן השלישי של זמר הפופ הבריטי רובי ויליאמס.
האלבום נכתב על ידי ויליאמס עצמו, ועל ידי גאי צ'יימברס, שהפיק את האלבום יחד עם סטיב פאוור.
האלבום יצא לאור ב-28 באוגוסט 2000, דרך חברת התקליטים EMI רקורדס.
ויליאמס החל לעבוד על האלבום באמצע סיבוב ההופעות שלו ב-1999. המקור לשמו של האלבום הוא מקבוצת פוטבול בעלת שם זהה.
עטיפת האלבום היא תמונה של ויליאמס זוכה בפרס באצטדיון סטמפורד ברידג' של צ'לסי.
הגרסה המקורית של האלבום לא כוללת את שמו של ויליאמס על עטיפת האלבום, כמו גם את רשימת השירים באחורי הדיסק, מה שהשתנה בגרסאות הבאות של הדיסק.
האלבום נכתב על ידי רובי ויליאמס ועל ידי גאי צ'יימברס.
ויליאמס אמר על האלבום: על פי ויליאמס, השיר "The Road To Mandalay" הוא אחד השירים המועדפים עליו.
השיר הושפע מזמנו של ויליאמס בצרפת.
תמונת האלבום צולמה על ידי הצלם פאול מ.
בתמונה, רובי ויליאמס לובש את חליפת הפוטבול שלו שנמכרה מאוחר יותר במכירה הפומבית של ויליאמס, "Bid It Sum", על מנת לגייס כסף עבור צדקה.
Rock DJ הוא הסינגל הראשון מהאלבום.
השיר נכתב על ידי גאי צ'יימברס, והופק על ידו ועל ידי סטיב פאוור.
השיר יצא לאור ב-31 ביולי 2000. השיר כולל דגימות משירו של בארי וייט, "It's Ecstasy When You Lay Down Next to Me".
השיר היה לשיר הרביעי הנמכר ביותר בבריטניה בשנת 2000. השיר הגיע למעמד לפטינה בבריטניה ובאוסטרליה, ולמעמד זהב בניו זילנד.
בנוסף, השיר הגיע למקום הראשון בבריטניה, בניו זילנד ובאירלנד.
עם זאת, השיר לא נכנס למצעדים באמריקה, אך הושמע מספר פעמים ב-MTV וב-VH1. השיר זכה בפרס ה"שיר הטוב ביותר של שנת 2000" בטקס פרסי המוזיקה של MTV אירופה, "הסינגל הטוב ביותר של השנה" בפרסי המוזיקה הבריטית ובפרס ה-VMA עבור האפקטים הקוליים הטובים ביותר.
Kids הוא הסינגל השני מהאלבום.
השיר הוא דואט עם הזמרת האוסטרלית קיילי מינוג.
השיר נכתב כאשר פנתה מינוג אל ויליאמס על מנת שיכתוב עבורה שירים בשביל אלבום הבכורה שלה בחברת התקליטים פרלפון רקורדס, Light Years.
ויליאמס החליט להכיל את השיר באלבומו, ולהוציאו כסינגל.
השיר יצא לאור ב-9 באוקטובר 2000, בהפקתו של ויליאמס ושל גאי צ'יימברס.
השיר הגיע למקום השני במצעד הסינגלים הבריטי, ולעשרת הגדולים בניו זילנד ובאירלנד.
בנוסף, הגיע השיר למעמד זהב באוסטרליה ולמעמד כסף בבריטניה.
Supreme הוא הסינגל השלישי מהאלבום.
השיר הופק על ידי גאי צ'יימברס, ויצא לאור ב-11 בדצמבר 2000. השיר הגיע לעשרת הגדולים בשבע מדינות, ולמעמד כסף בצרפת.
מקס רייב ביצע גרסת כיסוי לשיר יחד עם התזמורת שלו.
בנוסף, קיימת גרסה צרפתית לשיר בשם "Suprème", אשר מופיעה במקום הגרסה הרגילה באלבום Greatest Hits של ויליאמס.
שירם של הלהקה הבריטית מקפליי, "I Need a Woman" מכיל דגימות מהשיר Supreme.
לאלבום יצאו שני סינגלים נוספים: Let Love Be Your Energy (שיצא ב-9 באפריל 2001) ו-Better Man (שיצא ב-22 באוקטובר 2001).
Sing When You're Winning, הוא אלבומו השלישי של ויליאמס.
לעומת אלבומיו הקודמים, האלבום זכה להצלחה רבה יותר.
האלבום הגיע למעמד פלטינה×8 בבריטניה, פלטינה×7 בניו זילנד, והגיע לדרגות פלטינה שונות במדינות נוספות, כמו גם למעמד זהב במספר מדינות, וביניהן קנדה.
האלבום הגיע למקום הראשון בארבע מדינות: בריטניה, ניו זילנד, אירלנד וגרמניה.
הביקורת על האלבום באתר Allmusic, הייתה ברובה חיובית.
בביקורת נכתב "למרות ירידה באיכות הכתיבה לעומת אלבומיו הקודמים, Sing When You're Winning מצליח לגמרי, והקרדיט חייב ללכת לויליאמס עצמו." באתר NME, ניתנו לשיר חמש נקודות מתוך עשר.
הביקורת על האלבום הייתה שלילית ברובה, אך נכתב "ישנם, בכל זאת, כמה שירים טובים, אך לא כאלו שיתמודדו עם Millennium או עם Angels" הכותב החמיא לשיר "Kids" שהוא דואט עם קיילי מינוג.
באתר אנטרטיינמנט ויקלי נכתב שבאלבום זה, הבגרות גוברת על ה"דיבור המלוכלך" של ויליאמס, וכתבו: "ויליאמס מטפל בנושא הסבוך של בגרות אמנותית כמו גבר.
אולם, אדם שיכול לספק שורה כמו "האם מעשה סדום מעניין אותי?
/ אני לא יודע / כנראה שכן" לא יכול להיות עד כדי כך בוגר." הביקורת על האלבום, שנכתבה בסלנט מגזין, הייתה חיובית, ונכתב:
"Since I've Been Loving You" (בעברית: "מאז שהתחלתי לאהוב אותך") הוא שיר בסגנון בלוז רוק, של להקת הרוק הבריטית לד זפלין והוא מופיע באלבומם Led Zeppelin III, שראה אור בשנת 1970.
השיר היה מבין הראשונים שהוקלטו לאלבום והתברר כשיר שהיה קשה במיוחד להקלטה.
פייג' העיד כי השיר הוקלט בביצוע חי ללא תיקונים.
ג'ונס השתמש באורגן האמונד ובפדלי בס.
השיר מתחיל באטיות, כאשר בד בבד עם התחזקות נגינת הגיטרה האמוציונלית של פייג', עולה קולו של פלאנט עד לניצול מרבי של מנעדו הקולי.
מאז פרסומו קיבל השיר ביקורות טובות הן על נגינתם של חברי הלהקה והן על הליריקה המשובחת שהציג, ועם השנים הפך לקלסיקת רוק.
השיר שמנוגן רבות בהופעות החיות שלה.
בשנת 1998 דירג מגזין "Guitarist" דירג את סולו הגיטרה של השיר במקום 8 ברשימת "100 הסולואים הטובים בכל הזמנים".
מגזין "Q" הכניס את השיר ברשימתו "1010 השירים שאתה חייב שיהיו לך".
ג'ון פול ג'ונס - בס, אורגן
Simpsons Roasting on an Open Fire (בתרגום חופשי לעברית: סימפסונים על האש) הוא פרק טלוויזיה באורך מלא של סדרת הטלוויזיה האמריקנית המונפשת משפחת סימפסון שהיה הראשון לעלות למסך בהקרנה חגיגית לחג המולד (Christmas Special).
פרק זה, ששודר לראשונה ב-17 בדצמבר 1989 ברשת פוקס, נועד במקור להיות הפרק השמיני בעונה הראשונה.
הוא נכתב על ידי מימי פונד ובוים על ידי דייוויד סילברמן.
שם הפרק מרמז באנגלית לשיר "שיר חג המולד" המוכר גם בשם "Chestnuts Roasting on an Open Fire"; בתרגום חופשי: "ערמונים נקלים על האש".
הפרק היה מועמד לשני פרסי אמי.
הפרק נפתח בביקורם של הומר, מארג' ומגי בטקס חג המולד של בארט וליסה בבית הספר היסודי ספרינגפילד.
במהלך המופע, מוצג בארט לראשונה כילד סורר הקורא תיגר בסמכות ומציג פרודיה של שירי חג המולד המסורתיים.
בבית, מארג' שואלת את ילדיה אילו מתנות הם מעוניינים לקבל בחג המולד ובארט מבקש קעקוע, אך נתקל בסירובה של משפחתו.
בארט מחליט למרוד, להפתיע את הוריו ולבצע את הקעקוע למרות התנגדותם.